[image: image1.png]


[image: image2.jpg]| DIRECTIA POLITIEI LOCALE TIMISOARA

®

ceﬂT'I““\“‘"It

Organizatie cu
Sistem de Management al Calitatii
Certificat

ISO 9001

Certificat 5489 C





ROMÂNIA

[image: image3.png]


CONSILIUL LOCAL AL MUNICIPIULUI TIMIŞOARA

Nr.  ………………din ………………… 

                                                                                                                                            APROBAT,
                                                                                                                                              PRIMAR
                                                                                                                                      NICOLAE ROBU
REFERAT
privind modificarea și aprobarea Organigramei și Statului de Funcții  al 
Direcției Poliției Locale Timișoara

           Modificarea Organigramei și a Statului de Funcții se impun datorită dinamicii cadrului legislativ, al creșterii eficienței și performanței în activitatea structurilor cu atribuții de control, a gestionării optime a resurselor materiale și financiare ale instituției.
           Luând în considerare cele de mai sus, propunem următoarele modificări ale structurii organizatorice (Organigramei), modificări în structura funcțiilor publice, respectiv transformarea unor posturi, după cum urmează:

1. Compartimentul Audit Public Intern va fi suplimentat cu un post de auditor, clasa I, gradul profesional superior, prin transformarea și mutarea unui post vacant de polițist local, clasa III, gradul profesional superior, de la Biroul (Secția) 2 Ordine Publică.
Această modificare este impusă de prevederile Legii nr. 672/2002 privind auditul public, care prevede ca entitățile de audit public intern să fie prevăzute cu minim doi auditori interni angajați cu normă întreagă.

2. Biroul Juridic rămâne nemodificat.

3. Biroul Comunicare, Relații cu Publicul și Registratură, va fi prevăzut cu 1+4+2 posturi, va trece în subordinea Directorului Executiv Adjunct (2) și se va reduce cu 1 post vacant de consilier, clasa I, grad profesional superior, care se va muta la Compartimentul Logistic Administrativ.

4. Serviciul Resurse Umane se va reduce cu 1 post de referent, clasa III, gradul profesional superior, cu atribuții în domeniul instrucției tragerii, gestionării armamentului și muniției din dotare, care se mută la Compartimentul Logistic Administrativ. Serviciul Resurse Umane va fi prevăzut cu 1+7 posturi.
5. Se înființează Compartimentul Control, cu 1 post, prin preluarea unui post vacant de polițist local clasa I, gradul profesional asistent, de la Biroul (Secția) 1 Ordine Publică și transformarea acestuia în consilier, clasa I, gradul profesional superior.
Scopul principal al acestui post constă în verificarea plângerilor, reclamațiilor și sesizărilor împotriva angajaților, precum și cercetarea abaterilor săvârșite de către aceștia.

6.  Serviciul Ordine Publică rămâne nemodificat.

7. La Biroul (Secția) 1 Ordine Publică se reduce numărul de posturi la 1+72  prin relocarea a 3 posturi vacante la alte compartimente.

8. Biroul (Secția) 2 Ordine Publică se reduce la un număr de 1+44 posturi, prin relocarea a 5 posturi la alte compartimente.

9.  Serviciul Circulație Rutieră și Biroul Blocări-Ridicări și Auto Abandonate rămân nemodificate.

10. Biroul Dispecerat și Intervenții Rapide se modifică prin înființarea a două noi birouri, astfel:

- Biroul Intervenții Rapide, cu 1+17 posturi, prin preluarea a 1+17 posturi de la Biroul Dispecerat și Intervenții Rapide.

- Biroul Dispecerat, cu 1+9 posturi, prin preluarea a 9 posturi de la Biroul Dispecerat și Intervenții Rapide și a unui post vacant de polițist local, clasa III, gradul profesional principal, din cadrul Biroului (Secției) 2 Ordine Publică, care se transformă într-un post vacant de Șef Birou, gradul I.

11. Înființarea Compartimentului Consiliere Cetățeni, necesar pentru creșterea gradului de satisfacere a nevoilor și cerințelor cetățenilor, prevăzut cu 3 posturi, prin preluarea a 2 posturi de polițist local, clasa III, grad profesional superior de la Biroul (Secția) 2 Ordine Publică și a unui post vacant de polițist local, clasa III, grad profesional superior, din cadrul Biroului (Secției) 1 Ordine Publică.

12.  Serviciul Pază Obiective și Serviciul Financiar-Contabilitate și Achiziții Publice rămân nemodificate.

13. Compartimentul Logistic Administrativ va fi suplimentat cu 2 posturi prin preluarea unui post de la Biroul Comunicare, Relații cu Publicul și Registratură și a unui post de la Serviciul Resurse Umane, necesare pentru gestionarea eficientă a resurselor materiale și financiare ale instituției.
14. Înființarera Compartimentului Control Intern Managerial și Managementul Calității, cu 1 post de consilier, clasa I, grad profesional superior, prin preluarea și transformarea unui post vacant de polițist local, clasa III, grad profesional superior de la Biroul (Secția) 2 Ordine Publică.
Înființarea acestui post este impusă de legislația specifică în domeniul Controlului Intern Managerial și Managementului Calității.

15. Serviciile cu atribuții de control: Serviciul Protecția Mediului, Serviciul Inspecție Comercială și  Serviciul Disciplina în Construcții și Afișaj Stradal, vor trece din subordinea Directorului Executiv Adjunct (2) în subordinea nemijlocită a Directorului Executiv.
Serviciul Disciplina în Construcții și Afișaj Stradal se suplimentează cu 1 post de polițist local, clasa I, grad profesional asistent, prin preluarea unui post vacant de polițist local, clasa I, grad profesional asistent de la  Biroul (Secția) 1 Ordine Publică.
Precizăm că modificările propuse nu impun creșterea numărului de posturi din structura instituției.

 
Având în vedere cele de mai sus, propunem aprobarea Organigramei și a Statului de Funcții al Direcției Poliției Locale Timișoara, Anexele nr.1 și 2, parte integrantă la prezentul referat.
                               Director Executiv,                                              Șef Serviciu Resurse Umane,

                            Jr. SPĂTARU DORU                                                   Jr. HADA IOAN

Avizat juridic,

